राजकमार हरिसिंह, रियास्ती कौंसलै दे सीनियर( सरकर्दा) मैम्बरै दी हैसीयत च किश्तवाड़ै दे दौरे पर गे । इस दौरे दा बन्दोबस्त करने लेई सरदार बुद्धसिंह हुंदी खास जिम्मेवारी (ड्यूटी) लाई गेई। पर इनें बगार च बन्दे कट्ठे करने शा नांह् करी दित्ती। युवराज हरिसिंह हुंदे शकार खेडने दे दौरान मजदूरें गी दूनी मजदूरी दुआई। बड्डे हाकम बड़े औक्खे होऐ। ओ करदे बी केह् ? बाह् त्यागी बुद्ध सिंह हुंदे कन्नै पेदा हा। जेह्ड़ा कुसै होर गै मिट्टी दा बने दा हा। ओ (बड्डे हाकम) सारे झबीट बट्टियै रेह्ई गे।